ગોંડલના સ્વપ્નદ્રષ્ટા અને પ્રજાવત્સલ રાજવી મહારાજા સર ભગવતસિંહજી 153મી જન્મજયંતીની ઉજવણી પાલિકા દ્વારા ધામધૂમપૂર્વક કરાઈ હતી, સમગ્ર વિશ્વમાં એક આદર્શ રાજવીનું બિરુદ પામેલા મહારાજા ભગવતસિંહજીની જન્મજયંતી નિમિત્તે કોલેજ ચોક ખાતે તેઓની પ્રતિમા પાસે નગરપાલિકા તંત્ર દ્વારા સવારના ભાવવંદના કાર્યક્રમનું આયોજન કરાયું હતું. કાર્યક્રમમાં જાણીતા કટાર લેખક જય વસાવડાએ મહારાજા ભગવતસિંહજીના સંભારણા સાથેનું વક્તવ્ય આપ્યું હતું. કાર્યક્રમમાં ગોંડલના મહારાજા જ્યોતીન્દ્રજી સાહેબ, રાણીસાહેબા કુમુદકુમારીજી તથા યુવરાજ હિમાંશુસિંહજીએ પ્રેરક હાજરી આપી હતી, ધારાસભ્ય ગીતાબા જાડેજાના અધ્યક્ષપદે યોજાયેલ ઉત્સવમાં પ્રાંત અધિકારી રાયજાદા, સિટી પીઆઇ રામાનુજ સહિત સંસ્થાઓના આગેવાનો અને નગરજનો ઉપસ્થિત રહ્યા હતા, કાર્યક્રમને સફળ બનાવવા પાલિકા પ્રમુખ અશોકભાઈ પીપળીયા, ઉપપ્રમુખ અર્પણાબેન આચાર્ય પાલિકા તંત્રએ જહેમત ઉઠાવી હતી.